_:n0652482b24ed4b2dbd252841150245b2xb0
<http://schema.org/articleBody>
"<a href=\"https://ziarulceahlaul.ro/wp-content/uploads/2015/01/Dor-de-Eminescu.jpg\"><img class=\"alignleft wp-image-54772 size-thumbnail\" src=\"https://ziarulceahlaul.ro/wp-content/uploads/2015/01/Dor-de-Eminescu-150x150.jpg\" alt=\"Dor de Eminescu\" width=\"150\" height=\"150\" /></a>În perioada 14 – 15 ianuarie, Casa Culturii „Ion Creangă” din Târgu Neamţ şi Primăria Târgu Neamţ organizează manifestarea „Dor de Eminescu”, dedicată împlinirii a 165 de ani de la naşterea poetului naţional.\r\n\r\nEvenimentul va debuta mâine, la ora 12.00, cu o întâlnire organizată la Casa Memorială „Veronica Micle” din Târgu Neamţ, urmată de un pelerinaj la mormântul Veronicăi Micle de la  Văratec, Agapia, pelerinaj la care vor participa elevii, cadrele didactice şi pensionarii participanţi la manifestare.\r\n\r\nLa ora 13.00  va fi oficiată o slujbă de pomenire la mormântul Veronicăi Micle, iar de la ora 17.00 organizatorii au pregătit pentru cei prezenţi un spectacol literar - artistic dedicat poetului Mihai Eminescu, susţinut în sala de spectacole a Casei Culturii.\r\n\r\nMomentele artistice vor fi îmbinate cu cele literare, aşadar spectacolul va fi urmat de o şedinţă literară susţinută la Biblioteca Orăşenească Târgu Neamţ, de către membrii Cenaclului  Literar Artistic „Mugur de fluier”.  Invitaţi: elevi şi profesori ai Colegiului Naţional „Ştefan cel Mare”, ai Colegiului Tehnic „Ion Creangă”şi ai Liceului Tehnologic „Vasile Conta”, precum şi scriitorii Gheorghe Simon, Gheorghe Urzică, Mihail Dragu Caina, Petrică Tărăboanţă, Ioan Balaban şi Veronica Răuţu. Alături de aceştia vor fi prezenţi membrii Fundaţiei Culturale „Ion Creangă”, ai Asociaţiei Tinerilor Ortodocşi din România – filiala Târgu Neamţ, ai  Grupului „Romantica” şi ai Organizaţiei Pensionarilor Târgu Neamţ. Invitatul de onoare al manifestării este conferenţia dr. Cristina Emanuela Dascălu.\r\n\r\nZiua de 15 ianuarie va debuta, la orele 8.30, cu o deplasare la Casa Memorială „Mihai Eminescu” din Ipoteşti – judeţul Botoşani, la care vor participa un  grup de elevi, profesori, pensionari şi iubitori de poezie eminesciană.\r\n\r\n„<em>Ne e dor de Eminescu şi cred că este foarte bine să ne amintim de el, noi cei ce simţim româneşte, şi să-l sărbătorim aşa cum se cuvine, mai ales că paşii l-au purtat şi pe meleaguri nemţene, chiar pe la Târgu Neamţ. Străinii îi revendică pe Brâncuşi şi pe Cioran, iar noi din păcate nu ştim să-l preţuim suficient pe Eminescu, «Luceafărul poeziei româneşti»… Totuşi, dacă după atâţia ani este încă atât de viu în memoria poporului român, înseamnă că Eminescu a rămas şi va rămâne o valoare”,</em> ne-a spus Dan Gavriluţă, referent cultural la Casa Culturii Târgu Neamţ.\r\n\r\nManifestările dedicate „poetului nepereche” se vor încheia la ora 13.00, cu premierea elevilor Colegiului Naţional „Ştefan cel Mare” Târgu Neamţ, participanţi la concursul de recitare şi creaţie poetică din cadrul Proiectului „Creanga de aur”, sponsorizat de  Fundaţia „Mereu Aproape”, prin programul de granturi BOOKS 4  YOUTH II.\r\n\r\nIrina NASTASIU"
<https://ziarulceahlaul.ro/dor-de-eminescu-la-targu-neamt/>